Panemunėlio tiltas

Panemunėlio tiltas – kelio tiltas Rokiškio rajone, Panemunėlio miestelyje, nutiestas  per Nemunėlį, priešais Šv. Juozapo Globos bažnyčią, 1 km į šiaurę nuo kelio . Stovi šalutinės gatvės tarpsnyje tarp kelio  posūkio ir bažnyčios.

 Istorija 

XX a. 3-me dešimtmetyje Panemunėlis buvo valsčiaus centras. Viduryje miestelio stovėjo medinis tiltas, dažnai nuplaunamas pavasarinių potvynių. 1931 m. „Lietuvos žiniose“ paskelbta apie baigiamą statyti betono tiltą. Per upės slėnį keliui naujo tilto prieigose supiltas žemių pylimas.Rokiškio krašto tiltai. Panemunėlio tiltas pavb.lt

2020 m. Panemunėlio tiltas suremontuotas. Statybos darbams panaudotos valstybės lėšos iš melioracijos darbų programos. Pagal savivaldybės sudarytą sutartį su rangovu, remonto darbai įvertinti beveik 30 000 eur.Ramūnas Godeliauskas. #Panemunėlis facebook.com 2020-08-13

Išsaugotas tarpukario konstrukcijų gelžbetoninis tiltas. Tai vienos angos monolitinis rėminis statinys su gembėmis galuose, be ramtų. Atremtas į stačiakampio skerspjūvio atramas. Perdangą sudaro išilginės sijos, sutvirtintos skersinėmis diafragmomis. Remonto metu  atkasti ir sutvirtinti prietilčių pylimai. Važiuojamoji dalis ant palyginti siauro tilto išplatinta iki kraštų, apribotų betoniniais atitvarais su metaliniais turėklais.Panemunėlio tiltas Google Street View 2021-05 Tilto ilgis apie 14 m.Panemunėlio tiltas maps.lt

 Šaltiniai 

Kategorija:Rokiškio rajono tiltai
Kategorija:Panemunėlis
Kategorija:Lietuvos sijiniai tiltai